CELEX: 32006R0592
Language: fi
Date: 2006-04-12 00:00:00
Title: Komission asetus (EY) N:o 592/2006, annettu  12 päivänä huhtikuuta 2006 , maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen II muuttamisesta

13.4.2006   
            
            
               FI
            
            
               Euroopan unionin virallinen lehti
            
            
               L 104/13
            
         
      KOMISSION ASETUS (EY) N:o 592/2006,
   annettu 12 päivänä huhtikuuta 2006,
   maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen II muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 13 artiklan toisen luetelmakohdan,
   sekä katsoo seuraavaa:
   
               (1)
            
            
               Maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteiden I, II ja IV muuttamisesta ja kupariseosten käyttöön liittyvien tietojen toimittamista koskevista yksityiskohtaisista säännöistä 15 päivänä maaliskuuta 2002 annetussa komission asetuksessa (EY) N:o 473/2002 (2) jatkettiin neljän vuoden ajanjaksoksi lupaa käyttää tietyin edellytyksin kompostoitua tai fermentoitua kotitalousjätettä luonnonmukaisessa viljelyssä, odotettaessa kyseisten edellytysten mahdollista tarkastelemista uudelleen edellä mainitun ajanjakson päätyttyä yhteisön mahdollisen uuden kotitalousjätelainsäädännön puitteissa.
            
         
               (2)
            
            
               Kyseinen neljän vuoden ajanjakso päättyy 31 päivänä maaliskuuta 2006, eikä kotitalousjätteen käyttöä koskevaa uutta yhteisön lainsäädäntöä ole vielä vahvistettu. Sen vuoksi katsotaan aiheelliseksi säilyttää edelleen voimassa lupa käyttää luonnonmukaisessa viljelyssä kompostoitua tai fermentoitua kotitalousjätettä nykyisin edellytyksin mutta ilman aikarajoitusta.
            
         
               (3)
            
            
               Sen vuoksi asetuksen (ETY) N:o 2092/91 liite II olisi muutettava vastaavasti.
            
         
               (4)
            
            
               Tässä asetuksessa säädetyt toimenpiteet ovat asetuksen (ETY) N:o 2092/91 14 artiklalla perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2092/91 liite II tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä huhtikuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä huhtikuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 198, 22.7.1991, s. 1. Asetus sellaisena kuin se on muutettuna komission asetuksella (EY) N:o 1916/2005 (EUVL L 307, 25.11.2005, s. 10).
   
      (2)  EYVL L 75, 16.3.2002, s. 21. Asetus sellaisena kuin se on muutettuna asetuksella (EY) N:o 764/2004 (EUVL L 122, 26.4.2004, s. 10).
   
      LIITE
      Poistetaan asetuksen (ETY) N:o 2092/91 liitteessä II olevan A osan (Lannoitteet ja maanparannusaineet) taulukon kohdasta ”Kompostoitu tai fermentoitu kotitalousjäte” ilmaisu ”Vain 31 päivään maaliskuuta 2006 asti”.